
[bookmark: _GoBack]На основу одредаба члана 119. став 1. тачке 1) Закона о основама система образовања и васпитања Закона о основама система образовања и васпитања („Сл. гласник РС”, бр. 88/2017, 27/2018 - др. закон, 10/2019, 27/2018 - др. закон, 6/2020, 129/2021, 92/2023 и 19/2025), члана 32. Посебног колективног уговора  за запослене у основним и средњим школама и домовима ученика ("Сл. гласник РС", бр. 21/2015, 92/2020, 123/2022 и 13/2025), Школски одбор  Основне школе „Јосиф Маринковић“ из Новог Бечеја, на седници одржаној дана 25.04.2025. године, донео je
ПРАВИЛНИК О ПОХВАЉИВАЊУ И НАГРАЂИВАЊУ ЗАПОСЛЕНИХ
ОСНОВНЕ ШКОЛЕ „ЈОСИФ МАРИНКОВИЋ“ У НОВОМ БЕЧЕЈУ

Члан 1.

Овим Правилником о похваљивању и награђивању наставника и других запослених (у даљем тексту: правилник), уређују се врсте награда запосленима у школи, остварени резултати на основу којих се награде додељују и орган школе који доноси одлуку о додељивању награде.

Члан 2.

Стваралачки рад запослених у школи на унапређењу образовно-васпитног рада и организацији рада школе, посебно се стимулишу и награђују сразмерно оствареним резултатима таквог рада.
Запослени у школи су дужни да свој посао обављају савесно и непристрасно у складу са Уставом и Законом.
                     Члан 3.

Наставницима и стручним сарадницима који применом нових теоријских и практичних сазнања из области образовања и васпитања доприносе квалитетнијем образовно-васпитном раду,	чији ученици постижу запажене резултате на такмичењима из наставних предмета, који дају свој допринос у организацији школских прослава, такмичења, скупова, раде на маркетиншкој кампањи школе и постижу резултате у ваннаставном раду са ученицима додељују се следеће награде:



· похвале,
· књиге,
· увећање дужине годишњег одмора.

                      Члан 4.

Наставника усмено може похвалити директор школе. Наставник се похваљује на седници Наставничког већа за успешно реализован наставни процес, угледни час, теоријско предавање или за опште залагање у раду школе.

Иницијативу за награђивање запослених може дати сваки запослени у школи, директор школе, чланови Школског одбора и Ученички парламент.

Члан 5.
Награда се даје запосленима,  који су својим радом допринели остваривању напред наведених резултата ученика.
Награда се даје за ранг такмичења а не за број ученика по завршеном такмичењу.
Члан 6.
Запослени могу бити награђени следећим наградама:
1. За остварене изузетне резултате запослени се може наградити увећањем броја дана годишњег одмора, које додељује директор школе решењем о годишњем одмору и то:
а) четири радна дана за остварене изузетне резултате за освојено прво, друго или треће место на републичком такмичењу ;
б) три радна дана за остварене врло успешне резултате за освојено прво, друго или треће место на међуокружном такмичењу;
в) два радна дана за успешне резултате што подразумева учешће на републичком такмичењу без обзира на резултате;
	Запосленом се може увећати годишњи одмор само по једном од напред наведених основа.
2. Запослени који су учествовали на општинском такмичењу и даље биће награђени књигом за дан школе.
3. Запослени који су учествовали на републичком такмичењу биће награђени наставним средством из предмета које предају.


Члан 7. 
Запослени може бити награђен на предлог сваког запосленог, стручног већа, одељењског већа, наставничког већа и директора школе, за изузетно залагање у раду и побољшање успешности функционисања Школе у целини.

Одлуку о додељивању награде доноси директор Школе.

Предлог за награђивање запослених наставника мора претходно бити изнет на седници Наставничког већа, које се о њему изјашњава.

ПРЕЛАЗНЕ И ЗАВРШНЕ ОДРЕДБЕ

Члан 8.

За све што није регулисано овим Правилником примењиваће се одредбе Посебног колективног уговора за запослене у основним и средњим школама и домовима ученика.
 Члан 9.
Тумачење одредби овог Правилника даје Школски одбор.

Члан 10.
Овај правилник ступа на снагу осмог дана од дана објављивања на огласној табли школе.

                                                                            ПРЕДСЕДНИК ШКОЛСКОГ ОДБОРА,
			                                 Оливера Михајлов
                                                                     ___________________________

 	Правилник је објављен на огласној табли  школе 05.05.2025. године.

